lv en it lv lv en fr en lv en fr en lv lv lv lv lv lv lv lv lv lv lv lv lv lv lv lv lv ru ru ru lv ca en en en nl es lv en en lv lv en en en lv lv en en en lv en en en lv en en en lv en en en lv lv en en en lv lv en en en lv en en en lv en en en lv en en en lv lv lv en en en lv en en en lv en en en lv en en en lv lv en en en lv en en en en fa en en en en en en en lv en
March 8, 2013December 26, 201532 Comments on Dzīvokļa gazifikācijaNotes, Uncategorizedbutāns, dabasgāze, gāze, propāns, wok
Visi zin – elektrība paliek dārgāka. Dzīvoklī jau esam samazinājuši elektrības patēriņu līdz minimumam, visas gaismas mājās tērē mazāk par 20W, viss ko var izslēgt vai neslēgt iekšā – tiek izslēgts. Mēs mājās daudz gatavojam, tāpēc krāsnis ir lielākais patēriņa cēlonis. Diemžēl mūsu mājā gāzes vadu nav, un elektrība ir vienīgais variants, vai vismaz, tā mēs domājām līdz šim. Krāsni gazificēt netaisamies, bet plīti …
Agrāk man bija paniskas bailes no gāzes. Šķita tā ir iemesls taukainajām skapīšu augšām un tamlīdzīgām problēmām. Nekā – piecus gadus dzīvojam ar elektrību, un visas gāzei piedēvētās problēmas tāpat tiek novērotas, un ir vienkārši ēdiena gatavošanas rezultāts.
Tāpēc nonācām pie domas ieviest gāzes balonu, primāri – jo elektriskais riņķis nekad nedos tādu jaudu, kā gigantisks WOK gāzes riņķis. Īpaši ja panna ir apaļa (dziļumā skatoties, domājot wok). Iepriekš kaut ko ieliekot uzkarsētā pannā, tas momentā atdzesēja uzkarsušo pannu, un ēdiens tur vairāk sautējās nekā cepās. Tas taču nekur neder. Man vajag UGUNI!
Visu par balonu gāzi var izlasīt www.lpg.lv. Process ir šāds:
Aizbraucam teiksim uz K-Rauta, un nopērkam 27L balonu par 45Ls
Aizbraucam uz LPG veikalu (tādi kioski ir LPG uzpildes stacijās, piemēram Viadā pie Imantas “trubas”
Nopērkam “reduktoru” un “gāzes šļūteni” par pāris latiem abi kopā
Uzskrūvējam reduktoru uz balona, tam klāt šļauku, šļauku pie plīts
Ar metāla savilcēm piestiprinam to visu cieši
Ar ziepjūdeni samitrinam savienojumu vietas, pārbaudam vai nenāk gāze garām
Ja nāk, metāla savilces pārskrūvējam ciešāk
Tas arī viss. Grafiskas ilustrācijas balona pievienošanai ir augstāk minētajā saitā. Gāzes plītis ir lētas un dažādu veidu, mums šobrīd ir tikai wok plīts. Runājot par patēriņu – balonu ielikām kaut kad rudens sākumā, un pēc svara spriežot, balons nemaz nedomā tukšoties (vēl neesam mainījuši). Klasiskos padomju stila 50L balonus kopš 2013. gada ir aizliegts pirkt/pārdot/lietot tāpēc uzmanieties ar sludinājumiem. Tagad jālieto minētie sarkanie (zaļie ir zemām temperatūrām lietošanai ārā) 27L baloni. Balonus maina, tāpēc droši var pirkt arī lietotu, ja izdodas atrast normālu, kuru pēc tam ņems pretī (jābūt sertificētam un nebojātam). Balonu maiņa ir ļoti lēta, dārgākais ir pats balons.
Par manu īpašo wok pannu uzrakstīšu citā rakstā.
Papildināts: Vakar (20. martā, 2013) pirmo reizi nomainīju gāzes balonu. To izdarīju Lukoil DUS, tas maksāja 9.3Ls. Neslikta cena sešiem mēnešiem!
Click to share on Twitter (Opens in new window)
Click to share on Facebook (Opens in new window)
32 thoughts on “Dzīvokļa gazifikācija”
March 8, 2013 at 4:47 pm
Pēc gada pastāstīsi, kā jūs mazgājat no sienām nost gāzes kvēpus.
Mans subjektīvais viedoklis, bet dzīvoklī, kur virtuve ir apvienota ar istabu, gāze nav labs risinājums. Visticamāk tu tagad atbildētu, ka, piemēram, vecākiem ir gāze un viss ir ok, bet pirms tam padomā, vai tu kādreiz tā pa īstam esi mazgājis sienas virtuvē ar gāzi.
March 8, 2013 at 5:05 pm
Man vecāku dzīvoklī ir virtuves remonts un jauna iekārta, ar gāzi. Man ar elektrību. Rezultāts identisks, esmu ar viņiem par to arī runājis, nekas nav jāmazgā vairāk. Tā ir bauma, vai ielu leģenda par tiem kvēpiem.
Ja kas, pusgads ir pagājis, un neredzu kā kaut kas mainīsies vēl pa 6 mēneši.
March 8, 2013 at 4:56 pm
atļaušos nepiekrist tam ka dzīvoklis kļūst tikpat netīrs no gāzes kā no elektrības. bija gan viens, gan otrs – atšķīrība ir radikāla. protams, tauki kas sprakšķ ir cita lieta, bet nosēdumu dauuudz mazāk. un taupīt var ļoti labi izvēloties induktīvo virsmu. protams, Tevis pieminētā nepieciešamība pēc tieši VOK un augstās temperatūras varētu kalpot kā izšķirošais arguments. citādi, tas ko ietaupīsi uz elektrību, aizies tīrīšanas darbos 🙂 anyhow, žetons par dabas saudzēšanu.
March 8, 2013 at 5:04 pm
Man arī bija gan viens gan otrs. Ko nu, tavs vārds pret manu 🙂
March 22, 2013 at 10:44 am
Šoreiz pilnībā pievienojos Normim!!! Mums arī ir bijis gan viens, gan otrs. Rezultāts netīrības ziņā ir identisks! Un tagad ir plīts ar 2 gāzes riņķiem un 2 elektrības. Lieki piebilst, ka elektrības riņķi nekad netiek lietoti, jo ir neērti (ilgāk uzsilst), vairāk tērē utt To jau sapratu Dānijā, ka, ja virtuvē ir gāze, tas ir ekskluzīvi, jo var pagatavot daudzveidīgāku un dabīgāku ēdienu! Tik, diemžēl, latvietim vidējam kaut kā tas nepielec, laikam gāzes plīts vienkārši asociējas ar padomju laiku dzīvokļiem, kas arī latvietim vidējam riebjas, jo kupumā asociējas ar tiem laikiem 😀
March 8, 2013 at 5:12 pm
Sienas nosķīst ar taukiem tāpēc, ka ir švaka gaisa nosūce. vajag uzlikt labu, jaudīgu nosūcēju un nebūs nosēdumu. Nu un vēl tāds sīkums kā nosūcēja filtrs arī ir pa laikam jāpatīra, tas vienkārši aizaug.
Bet doma par vienriņķa plīti ir interesanta. Būs jāpadomā. Uz elektriskās varbūt nav nemaz slikti, bet kārtīgi sakarsēt pannu lai kaut ko ātri apceptu ir mission impossible. Parasti gaļas sula iznāk laukā un tā vienkārši sutinās.
March 8, 2013 at 5:18 pm
Man ir jaudīgs nosūcējs, pievienots pa taisno ventilācijai. Varbūt tāpēc man nav problēmu ar kvēpiem/nosēdumiem.
Papildināju rakstu ar trešo bildi, kur redz to JAUDU. pat ja man būtu kvēpi/nosēdumi (nav), uguns ir tā vērta, nepierunāsiet, dārgie 🙂
March 8, 2013 at 6:18 pm
Pēc pusgada parasti vēl nav gāzes nosēdumi… bet pēc vairākiem gadiem gan 🙂 Bet tev jau mērķis bija iegūt labu WOK cepšanas procesu, ko arī esi ieguvis. Viss kārtībā. Kaut ko iegūsti un kaut ko zaudē 🙂
March 8, 2013 at 7:49 pm
Redzi, skapīšus vajag mazgāt reizi pāris mēnešos ar vai bez nosēdumiem, bet tāpat vien. Un uguns jauda ir mana prasība, esmu gatavs samierināties ar blakus efektiem, lai kādi tie nebūtu.
March 9, 2013 at 1:15 pm
Man arī ir gāzes plīts, neesmu manījis, ka rastos kādas īpaši spēcīgas, nenomazgājamas nogulsnes. Kā raksta autors saka, vajag vienkārši pacelt dibenu, pārvarēt slinkumu un reizi pāris mēnešos notīrīt putekļus, tad problēmas neradīsies.
March 9, 2013 at 8:20 pm
Wok bez gāzes, protams nu nekādi normāls nesanāk, tas skaidrs. Par jaudu gan nepiekritīšu – mana indukcijas virsma overdrive režīmā vairāk nekā 4 kW enerģijas ieliek tieši pannā. Ja to saliek kopā ar ļoti labas kvalitātes pannu (ar smagu tērauda disku indukcijas enerģijas uzsūkšanai) tad var dabūt lielisku uzsiltīšanas jaudu. Līdzvērtīgam salīdzinājumam – uzliekot uz overdrive režīma 28cm pannu ar ~1 cm auksta ūdens, tas uzvārījās pēc ~90 sekundēm. Kad gaļu apcepju parasti 7tais režīms (no 9 + overdrive) ir pareizais, jo 8tajam jau ir tendence pārdedzināt ja ir tikai 2-3 porcijas gaļas gabali.
Man arī tomēr ir paranoja par gāzes noplūdēm – man patīk apzināties, ka manā mājā nav gāzes vada.
Plus vēl ekoloģija – gāze tomēr ir gan CO2 avots, gan arī Krievijas ietekmes vairotājs + vēl tā ir daudz mazāk efektīva gatavošanai jo (atšķirībā no indukcijas) silda gaisu daudz vairāk.
March 10, 2013 at 1:00 pm
Indukcijas virsma 400Ls, gāzes – 40Ls 😉 Tāds vēl viens aspekts, papildus pašai elektrības cenai. Protams, es no indukcijas neatteiktos, bet kā jau teici – ne wok pannai. Man ir tradicionālā apaļā panna, dauzīta ar ķīniešu onkas rokām.
March 10, 2013 at 12:41 am
NR, a tā ventilācija, pie kuras pieslēgts nosūcējs, mož ir vienk aizdambējusies? Dauddzīvokļu mājās tā mēdz būt. Ar nosūcēju vien nav diezgan.
March 10, 2013 at 12:59 am
Man liekas tu pārprati. Es teicu, ka man viss labi strādā un nav problēmu ar nosēdumiem, tātad nekas nav aizdambējies. Mums ir jauna māja. Ventilāciju nesen pieslēdzām kā nākas (iepriekš nebija optimāli savienots).
March 22, 2013 at 9:48 am
slinkums lasīt, bet ceru, ka dīzes tev plītī ir pareizās. Dīzu pārbaudi tu savā ūber instrukcijā neesi pieminējis.
Karoč – trubas gāzei un balongāzei plītī katrai ir savs dīzu komplekts. Vot! 🙂
March 22, 2013 at 10:03 am
Jā, līdzi bija maisiņš ar otra veida, bet kā noteikt pareizās es nezinu. Kas mainās no nepareizu lietošanas? Strādā jau kā vajadzētu.
Leave a Reply Cancel reply
Your email address will not be published. Required fields are marked *
Save my name, email, and website in this browser for the next time I comment.
Notify me of follow-up comments by email.
Notify me of new posts by email.
This site uses Akismet to reduce spam. Learn how your comment data is processed.
Rakstus šeit jau vairāk kā 20 gadus raksta Normunds.